CELEX: 62020CN0515
Language: bg
Date: 2020-10-14 00:00:00
Title: Дело C-515/20: Преюдициално запитване от Bundesfinanzhof (Германия), постъпило на 14 октомври 2020 г. — B AG/Finanzamt A

25.1.2021   
            
            
               BG
            
            
               Официален вестник на Европейския съюз
            
            
               C 28/17
            
         
      Преюдициално запитване от Bundesfinanzhof (Германия), постъпило на 14 октомври 2020 г. — B AG/Finanzamt A
      (Дело C-515/20)
      (2021/C 28/25)
      Език на производството: немски
      
         Запитваща юрисдикция
      
      Bundesfinanzhof
      
         Страни в главното производство
      
      
         Жалбоподател: B AG
      
         Ответник: Finanzamt A
      
         Преюдициални въпроси
      
      
                  1)
               
               
                  Трябва ли понятието „дървесина за ползване като дърва за огрев“, използвано в член 122 от Директива 2006/112/ЕО (1), да се тълкува в смисъл, че обхваща всеки дървен материал, който въз основа на обективните си свойства е предназначен изключително за горене?
               
            
                  2)
               
               
                  Може ли в съответствие с член 98, параграф 3 от Директива 2006/112/ЕО държава членка, която прилага намалена ставка за доставката на дървесина за ползване като дърва за огрев на основание член 122 от Директива 2006/112/ЕО, да използва Комбинираната номенклатура, за да установи точното приложно поле на член 122 от Директива 2006/112/ЕО?
               
            
                  3)
               
               
                  При утвърдителен отговор на втория въпрос, може ли държава членка — като спазва принципа на данъчен неутралитет — да упражни предоставеното ѝ с член 122 от Директива 2006/112/ЕО и с член 98, параграф 3 от Директива 2006/112/ЕО правомощие да използва Комбинираната номенклатура, за да установи приложното поле на намалената ставка за доставката на дървесина за ползване като дърва за огрев, така че да се прилагат различни ставки за доставката на различни форми на дърва за огрев, които се различават по обективните си характеристики и свойства, но задоволяват една и съща нужда от гледна точка на средно статистическия потребител съгласно критерия за сходство при използването (в случая: за отопляване) и следователно се конкурират помежду си?
               
            
         (1)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, 2006 г., стр. 1; Специално издание на български език, 2007 г., глава 9, том 3, стр. 7).